**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**1). A XIV. században az egyház pazarló, fényűző életmódot folytatott.  
 A kiadások fedezésére búcsúcédulákat árusítottak.   
 A cédulákat megvásárló embereknek bűnbocsánatot ígértek.**

**2). A búcsúcédulák árusítása ellen lépett fel Luther Márton.  
 1517. október 31-én a németországi Wittenbergben vitára bocsátotta   
 95 tételét.  
 Ezzel elindult a reformáció, a római (katolikus) keresztény egyház   
 megújításáért kibontakozott mozgalom.**

**3). Luther tételei szerint a bűnt egyedül Isten bocsáthatja meg.  
 Az egyháznak vissza kell térnie a szegénységhez.**

**4). Luther nézetei futótűzként terjedtek.  
 Ezt Gutenberg találmánya, a könyvnyomtatás is elősegítette.**

**5). A Luther tanait követő hívőket lutheránusoknak nevezzük.   
 Ők hozták létre az evangélikus egyházat.  
 Egy svájci városban, Genfben prédikált egy másik hitújító,   
 Kálvin János.  
 Követőiből alakult ki a református egyház.**

**6). Az eltérő hit szembe állította az embereket. Sokan estek a   
 vallásüldözések és a vallásháborúk áldozatául.  
 A katolikus egyház felélesztette az inkvizíciót.**

**7). A reformáció elősegítette a művelődés fejlődését.   
 A Bibliát több nemzet nyelvére is lefordították.  
 Új iskolákat alapítottak.**

**8). A reformáció híveit protestánsoknak nevezzük.**

**9). A protestáns irányzatok terjedésével megindult a küzdelem a hívekért.  
 A katolikus megújulás , új alapokra helyezte a papnevelést.  
 Megalakult a jezsuita rend.  
 Loyolai Szent Ignác a jezsuita rend alapítója**

**Fogalmak – Évszámok**

**búcsúcédulák – az egyház által kibocsátott, árusított cédulák, amelyek   
 bűnbocsánatot ígértek a megvásárlóinak**

**Luther Márton – német pap, prédikátor, aki az egyház megújítását akarta**

**1517. október 31. – Luther 95 pontból álló téziseit /elgondolásait/ kiszegezte  
 a Wittenbergi templom kapujára  
 Reformáció kezdete**

**reformáció - a római (katolikus) keresztény egyház megújításáért   
 kibontakozott mozgalom**

**Johannes Gutenberg – a könyvnyomtatást találta fel**

**Kálvin János - francia származású svájci reformátor, keresztény tudós a   
 kálvinizmus névadója**

**protestáns – a reformáció híveinek közös neve**

**ellenreformáció – a Római Katolikus Egyház által indított mozgalom a   
 Reformáció ellensúlyozására**

**Loyolai Szent Ignác – a jezsuita rend alapítója**

**jezsuiták – az ellenreformáció idején alapított rend tagjai**